અમેરિકાએ આ ઓપરેશનની યોજનાઓ અનેક મહિનાઓ પહેલાં બનાવી હતી અને હવે તે રો‌િજંદી બની ગઇ છે. અમેરિકાના નૌકાદળ તરફથી કરવામાં આવનારા અભ્યાસથી ચીનને બહાર કરવાના કારણે બંને દેશો વચ્ચેના સંબંધોમાં કડવાશ ઊભી થઈ છે અને આવા સમયે દક્ષિણ ચીન સાગરમાં અમેરિકી યુદ્ધજહાજોની હાજરી ચિંતાજનક બાબત છે. નામ ન જણાવવાની શરતે એક અધિકારીએ જણાવ્યું હતું કે મિસાઈલ ડિસ્ટ્રોયર અને ગાઈડેડ મિસાઈલ ક્રૂઝર પાર્સલ આઈલેન્ડથી માત્ર ૧૨ નોટિકલ માઈલ જ દૂર હતાં.